7 कारण जिसने सोनू सूद को 2020 का सितारा बनाया

कोरोना काल में लॉकडाउन के समय एवं उसके पश्चात बॉलीवुड अभिनेता सोनू सूद ने अपने कार्यों के माध्यम से हजारों प्रवासी श्रमिकों, छात्रों और किसानों की मदद की है। आइए जानते हैं, वो 7 कारण जिनकी वजह से सोनू सूद 2020 के रियल लाइफ सुपर हीरो बन गए।

1. स्वास्थ्यकर्मियों के लिए निवास

जब मार्च 2020 में देशव्यापी लॉकडाउन की घोषणा हुई, तो डॉक्टरों और अन्य स्वास्थ्यकर्मियों को COVID-19 से निपटना पड़ा। लम्बे समय तक इलाज के दौरान उनके संक्रमित होने का खतरा बढ़ गया था। उनके पेशे के कारण लोग भयग्रस्त होकर उन्हें किराए पर मकान देने को तैयार नहीं थे। उन्हें निवास स्थान उपलब्ध कराने के लिए सोनू सूद ने मुंबई में अपने जुहू होटल के दरवाजे खोल दिए।

2. प्रवासियों की घर वापसी

लॉकडाउन ने प्रवासियों को उनके गृहनगर वापस जाने के लिए मजबूर कर दिया। परिवहन सुविधा उपलब्ध नहीं होने के कारण, कई लोग पैदल ही सैकड़ों-हजारों किमी लंबी दूरी तय करने निकल पड़े।

स्वयं प्रवासी होने के कारण, सोनू ने प्रवासियों की इस कठिनाई को सहानुभूतिपूर्वक समझा। इसके बाद, सबसे पहले उन्होंने कर्नाटक के प्रवासियों के एक जत्थे के लिए परिवहन की व्यावस्था की और उन्हें सकुशल उनके गृहनगर पहुँचाने में मदद की। लॉकडाउन के दौरन उन्होंने 20000 से अधिक प्रवासियों को परिवहन के विभिन्न साधनों यथा –बस, ट्रेन, या हवाई जहाज से उनके गृहनगर तक भेजने में मदद की।

3. भूखे लोगों के लिए भोजन की व्यवस्था

कोरोना महामारी के चलते बहुत सारे उद्योग और व्यवसाय बंद हो गए, जिसके परिणामस्वरूप बहुत लोगों की नौकरी चली गई और अनौपचारिक क्षेत्र के कामगार भूख से संघर्ष कर रहे थे।

उस विकट घड़ी में सोनू सूद ने अपने दिवंगत पिता, शक्ति सागर सूद के नाम पर शक्ति अन्नदानम लॉन्च किया, जिसके तहत मुंबई में रोज़ाना 45000 लोगों को खाना खिलाया जाता था।